తీగలగూడ

తీగలగూడ, తెలంగాణ రాష్ట్రం, హైదరాబాద్ జిల్లా, సైదాబాద్ మండలానికి చెందిన గ్రామం. హైదరాబాద్ మహానగరపాలక సంస్థ పరిధిలోని దిల్‍సుఖ్‍నగర్ సమీపంలో ఉంది. మూసీనదిని ఆనుకొని ఉండే ఈ ప్రాంతంలో సుమారు 220 కుటుంబాలు నివసిస్తున్నాయి.

 జిల్లాల పునర్వ్యవస్థీకరణలో 
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

 సమీప ప్రాంతాలు 
ఇక్కడికి సమీపంలో అరవింద్ నగర్, శాలివాహన నగర్ కాలనీ, బ్యాంక్ కాలనీ, అస్మాన్‌గఢ్, మలక్‌పేట ఎక్స్‌టెన్షన్ మొదలైన ప్రాంతాలు ఉన్నాయి.

 రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో తీగలగూడ నుండి నగరంలోని ఎల్‌బి నగర్, సికింద్రాబాద్, ఎన్జీవోస్ కాలనీ, దిల్‌సుఖ్‌నగర్, న్యూ మారుతీ నగర్ మొదలైన ప్రాంతాలకు బస్సు సౌకర్యం ఉంది. సమీపంలో మలక్‌పేట రైల్వే స్టేషను, కాచిగూడ రైల్వేస్టేషను ఉన్నాయి.

 మూలాలు 

 వెలుపలి లంకెలు 

వర్గం:హైదరాబాదులోని ప్రాంతాలు